Oude Kloof Kampterrein - Lekker Kampplekke
You are here: Home / Kampplekke / Oude Kloof Kampterrein
Voeg by Gunsteling 32
NAASTE DORP: Prins Albert
STREEK: Sentraal Karoo
GPS: S 33.233717 E 22.090467
TARIEWE VANAF: R100 tot R200
Kamp Staanplekke: 2
Oude Kloof Kampterrein is geleë in die Prins Albert Wildpark op ‘n werkende vrugteplaas. Die plaashuis is omring deur appelkoos- en pruimbome. Ons is 7 km oos van Prins Albert met die Swartberge in die agtergrond. Rustigheid en vrede is aan die orde van die dag. Gaste kan die omgewing ontdek en beleef oral op die 3 500 ha. plaas. Kamp: Insluitend ablusiegeriewe, stort met warm en koue water, kragpunte, braaigeriewe. Opsies: Kamp met jou eie gereedskap (Kamp 2-10) of met Ou Kloof s’n (tent, beddegoed, tafel, en stoele)(Kamp 1).
Oude Kloof is sowat 6.4 km Oos vanaf Prins Albert.
In Kerkstraat, die hoofstraat van Prins Albert, draai jy in Pastorie straat (oorkant die NG Kerk) en ry vir 2.9km. Draai regs in die wildpark by die bruin bord “OUDEKLOOF GUESTHOUSE & CAMPING”. Die pad sal kronkel na die Cordiers rivier. Net voor Cordiers rivier is daar ‘n vurk in die pad, draai regs by die bord “OUDEKLOOF GUESTHOUSE & CAMPING. Ry in die rigting van die berge. Die pad draai langs die berg weg van die dorp af. Jy sal ‘n volgende vurk in die pad kry, draai links by die bord “OUDEKLOOF GUESTHOUSE & CAMPING. Jy ry deur die Cordiers rivier. Die plaashuis is sowat 600m verder.
AktiwiteiteSterrekyk, Kano’s te huur
Plaas-gimnasium. Potspel & veerpyltjie fasiliteite
Safari deur die bergfietsroetes met jou eie voertuig
Op Aanvraag: Piekniek/Wildroete – mandjie gevul met plaaslike produkte
Gastehuis: Geskik vir tien gaste. Die plaasopstal dateer uit 1889 en spog steeds met ‘n werkende oorspronklike Bolinder-houtstoof, dik mure en die ouwêreldse solder. Daar is ‘n volledig toegeruste kombuis, moderne stoof, yskas, broodrooster en braaigeriewe binne en buite beskikbaar.
Die kamers is soos volg ingerig:
* Vier slaapkamers met dubbelbeddens
* Een daarvan het ‘n en-suite badkamer
* Een slaapkamer, twee enkelbeddens met stortkamer.
* Handdoeke, linne en komberse word voorsien
Silwerstroom Kampeeroord Nature’s View